JohanHeinsen/ENO huggingface dataset:
Aalborg Stiftstidende, 1832-10-15
Vensyssel. Den 6te Dennes fandt en ret sørgelig Tildragelse Sted, i Haalt, Serritslev Sogn. En Brønd, 18 Alen dyb, skulde istandsættes fra Bunden af. Den væltede sammen paa Arbeiderne, der vare nede i den; 2 af dem bleve kvalte, 2 haardt beskadigede og 1 fik et svært Stød i Hovedet af en nedfaldende stor Steen. - De Ulykkeliges Familier ere utrøstelige.
Aalborg Stiftstidende, 1832-10-15
Blandede Efterretninger. Resultatet af den ved Randers Amtshuusholdningselskab foranstaltede Præmiepløining ved Rønne Kro har været følgende: Avlskarl Peder J. Bertel, hos Pastor Budz i Thorsager, 1ste Præmie, 20 Rbd. (Arbeidet foretoges med en baylaysk Plov); Boelsmand Jørgen Andersen af Uggelbølle, 2den Præmie, 15 Rbd. (med en nordamericansk Plov og Gaardmand Jens Lassen i Bjødstrup, 3die Præmie, 10 Rbd. (med en almindelig Svingplov.)
Aalborg Stiftstidende, 1832-10-15
1) J Maribo Avis omtales et kosteligt Vædderidt, De som en Mand holdte med - sig selv, og vandt Væddemaalet. Tvende Herrer væddede nemlig om at ride omkap fra Nakskov til Maribo. Den ene mødte, men den anden udeblev, fordi hans Kone forbød ham at ride; Hesten kunde have Skade deraf. Den anden reed nu allene og meldte sig ved sin Ankomst hos Gjæstgiver Knudsen og modtog de udsatte 10 Rbd. 2) Ligesom en Mand i Thisted Avis frabad sig det meget Hestekjød, saaledes forlanger nu en Hr. F., i en meget vidtløftig Opfordring i samme Blad, at Avisen endelig
Aalborg Stiftstidende, 1832-10-15
Bekjendtgjørelser. At min inderlig elskede Sön, Kjöbmand Anders Færch, efter 3 Ugers Sygdom, ved en saare rolig Död, igaar, om Aftenen Klokken 7. bortkaldtes fra denne til en bedre Verden, i hans Alders 27de Aar, maa jeg herved vemodsfuld tilkjendegive fraværende Familie og Venner forvisset om den ömmeste Deeltagelse ogsaa i denne mig, efter Herrens urandsagelige Villie tilskikkede Sorg. Aalborg, den 12te October 1832. C. F. sal. Færchs, födt Rheders.
Aalborg Stiftstidende, 1832-10-15
At den alvise Gud, Fredagen den 5te Dennes, ved en blid og rolig Død, efter flere Aars smertelige Sygdom, bortkaldte til et bedre Liv, vor elskede Moder, Fru Cancelliraadinde Møller, i hendes Alders 73de Aar og nogle Maaneder, bekjendtgjøres sørgeligst for fraværende Slægt og Venner. Bangsbo, den 8de October 1832. L. Møller, J. Møller. sal. Højers.
Aalborg Stiftstidende, 1832-10-15
At vor Broder, Hans Winther Brinck, forhen Kjøbmand i Frederiksstad i Norge, efter flere Ugers Sygdom ved Døden er afgaaet den 10de Dennes, bekjendtgjøres herved. Aalborg, den 11te October 1832. Jørgen C. Brinck. J. B. Brink.
Aalborg Stiftstidende, 1832-10-15
Jeg underskrevne ønsker mig en Condition i et honnet Huus heri Byen. Jeg er villig til at tage Deel i alle huuslige Forretninger, samt udføre Skræder= og Linned Syning og Brodering. Gode Anbefalinger, fra de Steder hvor jeg forhen har conditioneret, kan jeg forevise. Mit Logis er hos Hr. Skomagermester Mohr i store Rygade. Marte Frederikke Sødring.
Aalborg Stiftstidende, 1832-10-15
Skipper Søren Willumsen afseiler til Kjøbenhavn sidst i denne Uge og medtager Fragtgods og Passagerer. Fartøiet er beliggende ved Toldbodbryggen.
Aalborg Stiftstidende, 1832-10-15
Skipper Peder Bruun afgaaer med det første til Kjøbenhavn og medtager Fragtgods og Passagerer. Jagten ligger ved Toldboden.
Aalborg Stiftstidende, 1832-10-15
C. N. Heilskou afseiler til Kjøbenhavn den 19de Dennes og medtager Fragtgods og Passagerer. Skibet ligger ved Kjeldbergs Plads. Christelig Kirketidende. som udgives af Pastor Jbsen i Svendborg, Pastor Westengaard i Odense og Adjunct Kalkar ibd., har nu erholdt Kongelig allernaadigst Tilladelse til at forsendes med Posterne overalt i Fædrelandet, og kan derfor bestilles paa samtlige Postcontoiret i Danmark og Hertugdømmene. Gienstanden for dette Blad er: Meddelelsen af kirkelige Efterretninger fra alle christelige Lande; Betragtninger over det religiøse Liv; offentlige Forhandlinger og Bestemmelser over kirkelige Forhold, fortjente Kirkelæreres Levnet og Virksomhed; korte Afhandlinger og Anmeldelser af religiøse Skrifter m. v. Udgiverne indbyde herved deres Landsmænd til at understøtte dette Foretagende saavel ved Subscription, som ved at meddele passende Bidrag. Betalingen for hvert Exemplar er bestemt af den Kongel. Generalpostdirection til 3 Rbd. 26 s. Sølv aarlig for Danmark og 3 Rbd. 6 s. r. Sølv for Hertugdømmene. De allerede udkomne Nummere ere at erholde for 4 Mark.
Aalborg Stiftstidende, 1832-10-15
Kirketidenden udgives herefter i et halvt Ark ugentlig, eller et heelt Ark hver fjortende Dag. Underretning om Abonnement ønskes snarest muligt, for at Oplagets Størrelse kan bestemmes.
Aalborg Stiftstidende, 1832-10-15
Subskriptionsplan. Sendeskrift til de Adspredte af Jsrael, som boe iblandt os, eller Beviis af Spaadomme i det gamle Testamente for at Jesus af Nazaret er den forjettede Messias. Under denne Titel agter jeg, vil Gud, at udgive et lidet Skrift, hvis første Øiemærke Bogens Titel angiver, men da jeg under Udarbeidelsen heraf ei lidet har fundet mig selv styrket i Troen paa denne første og største Sandhed, som Gud har forundt Menneskene, saa har jeg tillige tænkt mig, at det og for Medchristne kunde have samme veldædige Indflydelse, og da Vantroen i vore Dage saameget har bestræbt sig for at borttage denne saa saare vigtige Sandhedens Støtte, ja faaet en Deel til at tro, at man hermed allerede var færdig, saa har jeg saameget mere troet at et saadant Skrift vilde være gavnligt for Christne, som ere af Sandhed. Visseligen, Christendommens Fiender vilde ei have vundet en liden Seir, hvis de fik Christne til at troe at denne Pille var ikke meere, eller saa ormstukken at den ei længere kunde bære. Paa Spaadommen er det jo Herren idelig beraaber sig, og ved at aabne Skrifterne, er det han styrker sine tvivlende Disciple. Det er jo og dette Beviis for Sandheden som ideligen føres af hans Disciple i Synagogerne og blandt Hedningene, og hvilket Beviis for Christendommens Sandhed kan og være stærkere end dette, som viser en Plan aabenbaret af Gud fra Menneskeslægtens Syndefaldsdag, udviklet mere og mere igjennem de løbende Aarhundreder, og endeligen udført ved Jesum i Tidens Fylde. Jeg indbyder saaledes Jøder og Christne til Subskription. Hvad skrøbeligt heri maatte findes, skrive man kuns paa min Side, thi Styrke er i Sagen selv. Skriftet vil udgjøre omtrent 10 a 12 Ara 6 Skill. pr. Ark og det vil komme an paa den Deeltagelse det maatte finde, om det nu skal see Dagens Lys. Med Trykningen kan strax begyndes, saasnart et tilstrækkeligt Antal af Subskribentere have meldt sig. Naadens gode Aand virke hermed til Herrens Æres Fremme. Aalborg, den 12te October 1832. Stochholm. Opbydelse.
Aalborg Stiftstidende, 1832-10-15
Af Aalborg Stifts geistlige Enkekasses Midler, kan, imod anordnet Sikkerhed, erholdes tillaans 400 Rbd. r. S. og 400 Rbd. Sedler, naar Man derom med behørig Ligitimation henvender sig til Jnspectionen for Kassen. Aalborg, den 26de September 1832. Sto. En liden Vindovn ønskes tilleie. Bogtrykkeriet giver Anviisning.
Aalborg Stiftstidende, 1832-10-15
Paa Aalborg Marked, Onsdagen den 17de October, bliver endeel Bøger af forskjelligt Jndhold at erholde tilkjøbs for meget billig Priis, i Nærheden af Gjæstgiver Petersens Boutik, hvis Veirliget tillader det.
Aalborg Stiftstidende, 1832-10-15
Qvarteer for 2 a 4 ugifte Underofficerer kan faaes hos I. Chr. Bierring. Underhaanden er at faae tilkjøbs, og kan tiltrædes for endeel til Michaeli=Flyttetid d. A., og det Hele til Paaske Flyttetid 1833. a) Den i Aalborg ved Vesteraa under Nr. 132 beliggende, store, gode og forhen betydelige Handelsgaard, bestaaende til Gaden af 5 Fag 2 Etages Grundmuur og 5 Fag 2 Etages Muur- og Bindingsværk, et 2 Etages nordre Sidehuus, 28 Fag, et 3 Etages vestre Sidehuus, 17 Fag, et 2 Etages søndre Sidehuus, 25 Fag, de 3de sidstnævnte Bygninger ere Muur- og Bindingsværk. J Huset til Gaden og i østre Ende af første og sidste Sidehuse er i 1ste Etage til Gaden, 3de, og til Gaarden 8 Værelser, et stort og et mindre Kjøkken, 2de Spisekamre, 3de Saltkieldere, et stort Bryghuus, i Værelserne 6 Vindlovne og 2 Bilæggerovne, i 2den Etage er, til Gaden, 4 og til Gaarden 6 Værelser, Pigekammer, Kjøkken, Spisekammer og et stort lyst Loft, i Værelserne er 5 Vindovne, og 1 Bilæggerovn, endeel af Værelserne ere temmelig høie og gibsede. Nordre Sidehuus er forøvrigt indrettet til Pakhuus, Brændehuus og Kornlofter, vestre Sidehuus til Pakhuus, Stald og Kornlofter, søndre Sidehuus til Pakhuus, Rullestue, Stald og Kornlofter, imellem de 4 ovennævnte Bygninger er en Gaardsplads 450 I. Alen hvortil Jndkjørsel igjennem det vestre Sidehuus. For alle ovennævnte Bygninger er Brandassuransen 5240 Rbd. Sølv. b) Et vesten for Gaarden og denne tilhørende i Kattesundsgaden under Nr. 167 beliggende Muur- og Bindingsværk 2 Etages Pakhuus med Enden til Gaden, 4 Fag og 10 Fag lang, indrettet til Vognremise, Pakhuus og Kornlofter, i 1ste Etage er fra Pakhuset aflukket en Gjennemgang til en Gaarden tilhørende Hauge, omtr. 600 1) Alen, hvori er mange gode Frugttræer og et paa Pæle staaende høit Lysthuus, for nævnte Huus Nr. 167 er Brandassuransen 510 Rbd. Sølv. c) Et i Kattesundsgaden under Nr. 164 beliggende godt og høit 2 Etages Muur- og Bindingsværks Huus, 4 Fag, i 1ste Etage er en Stue til Gaden, et Sovekammer, Spisekammer og Kjøkken til Gaarden og i sidste et stort Halvtag, i 2den Etage er en Stue og et Pultekammer til Gaden, et Sovekammer, Spisekammer og Kjøkken til Gaarden, og et godt lyst Loft; alle Værelserne ere gibsede og deri 2 Vindovne og 2 Bilæggerovne. Et 2 Etages Muur- og Bindingsværks Baghuus, 4 Fag, i hver Etage er en Stue, et Kammer og et Kjøkken, og i begge Stuerne 2 Bilæggerovne, imellem Husene en Gaardsplads omtrent 30 I. Alen, for begge Husene er Brandasfuransen 460 Rbd. Sølv. Bankheftelsen af alle fornævnte Eiendomme er indfriet. Skeer underhaanden intet Salg af disse Eiendomme samlede eller stykkeviis forinden, da ønskes samme om antageligt Bud kan opnaaes, bortsolgt ved en eneste offentlig Auction, som afholdes i Gaarden Nr. 132 ved Vesteraae Onsdagen den 14de November d. A. Formiddag Kl. 10 slet. Alle Eiendommene forevises af Bertel Christensen. Aalborg, den 6te October 1832.
Aalborg Stiftstidende, 1832-10-15
Gode Forme=Lys af forskjellig Størrelse kan faaes mod den billigste Betaling, ligeledes modtages Talg til Støbning af Broder Møller.
Aalborg Stiftstidende, 1832-10-15
Proclama. Ved Proclama af Dags Dato, der bliver læst inden vedkommende Retter, er Enhver, som maatte have noget at fordre i Reebslagermester Simon Sørensen Aldt af Sæby og afdøde Hustrue Lise Christine Hammers Fælledsbo, indkaldt med 12 Ugers Varsel til for mig, som Skifteforvalter, at anmelde og beviisliggjøre deres Krav hvilket herved endvidere bekjendtgjøres. By- og Herredsfogedcontoiret i Sæby, den 11te October 1832. Heiberg.
Aalborg Stiftstidende, 1832-10-15
Auctioner. Efter Vedkommendes Begjæring bliver, Løverdagen den 20de Dennes, Efterm. Kl. 3, afholdt offentlig Auction i Garversvend Schultzes Bopæl i Tiendeladen, over: et Chatol, et Bord, nogle Stole, 3 Stkr. store nye Garverkar m. m. Aalborg, den 15de October 1832. Schmidt.
Aalborg Stiftstidende, 1832-10-15
Torsdagen den 18de October førstkommende, Formiddag Klokken 10, bliver, paa Aalborg Raadstue, ved offentlig Auction opraabt til Bortforpagtning i 8 Aar, den af afdøde Kjøbmand Borreschmidt i Leie havte Parcel udenfor Kattesunds Port, af Jndhold 14 Tdr. 3 Skpr. 1 Fdkr. 1 Alb. Land, efter de paa Auctionsstedet bekjendtgjørende Conditioner; hvilket herved bekjendtgjøres til Liebhaberes Efterretning. Aalborg, den 13de October 1832. Schmidt.
Aalborg Stiftstidende, 1832-10-15
Ved Auctionen her paa Toldkammeret den 19de Dennes bliver endvidere bortsolgt: noget Klæde, Sirts, Jndienne, Gardintøi, Silke= og Forklæde=Baand samt noget Bomuldsgarn i Nøgler. Aalborg Toldkammer, den 13de October 1832. Thorbrøgger.
Aalborg Stiftstidende, 1832-10-15
Den Frue Oberstlieutenantinde Hirschnachs Stervbo tilhørende Gaard Nr. 373 paa Algaden stilles til 3de Auctioner, der saaledes ere berammede: 1ste Auction Mandagen den 15de October næstk. 2den Auction Mandagen den 22de October næstk. 3die Auction Tirsdagen den 30te October næstk. Samtlige Auctioner afholdes i Gaarden selv hver Dags Formiddag Kl. 10, efter Conditioner som forinden ere til Eftersyn hos Justitsraad og Byskriver Brorson; hvilket saaledes herved bekjendtgjøres. Aalborg, den 8de October 1832. Schmidt.
Aalborg Stiftstidende, 1832-10-15
Tirsdagen den 23de October d. A., bliver, efter Begiering af Forvalter Hjorth paa Birkelse, afholdt Auction over en betydelig Mængde Stude, Køer, Qvier, Heste, Faar, 1 ny Kaabber=Kjedel, Stueuhre, Kister, m. m., der er udpantet for resterende Kongelige Skatter og Afgifter hos Beboere i Aaby, Vesterhjermitzlev og Alstrup Sogne, under Stamhuset Birkelse, deels for 1831 og deels for 1832.
Aalborg Stiftstidende, 1832-10-15
Auctionen paabegyndes ved Alstrup Kirke om Formiddagen Kl. 9 og continuerer ved Aabybro i Aaby Sogn om Eftermiddagen Kl. 2. Betalingen erlægges ved Hammerslaget. Kjer og Hvetboe Herreders Contoir i Nørresundby, den 3die October 1832. Lange.
Aalborg Stiftstidende, 1832-10-15
Placat. Efter Reqvisition, saavel af Hr. Skibscaptain H. B. Drend, som hans antagne Commissionair Hr. Strandingscommissionair Axelsen, bliver, for vedkommende Eieres, Assurandeurers og Rhederes Regning, Tirsdagen den 23de Dennes og følgende Dage, foretaget Auction i Østerby her paa Læss over: a) Et Parti af omtrent 1170 Tønder lidet havareret Hørfrø. b) Et særdeles godt Skibsinventarium af Seil, Ankere og Ankertauge, samt staaende og løbende Redskaber, m. m. Saavel bemeldte Parti Hørfrø, som Skibsinventarium m.v., er Alt ilandbjerget fra den her i forrige Maaned N. O. under Øen, paa Reisen fra Riga til Amsterdam, indstrandede, af ovennævnte Skibscaptain førte, Skonnert, de jonge Rente af Pekela. Forretningen tager sin Begyndelse førstmeldte Dags Formiddag Kl. 9, ved Hr. Axelsens Pakhuus, og Conditionerne ville paa Auctionsstedet vorde bekjendtgjorte. Thi indbydes Lysthavende til Tid og Sted. Læs, den 6te October 1832. Ørum, Auctionsdirecteur.
Aalborg Stiftstidende, 1832-10-15
De Christen Andersen eller Abildgaards Enke tilhørende og den Kongelige Kasse for resterende Skatter, og Afgifter tilkjendte Jorder af Tislum Nørgaard i Hørmested Sogn, bliver, ifølge Amtets Ordre, stillet til Bortsalg ved 3de Auctioner, saaledes: 1ste Auction den 3die November, 2den - 17de 3die - - 1ste December, førstkommende, hver Dags Formiddag Kl. 10. De tvende første Auctioner afholdes her paa Contoiret, hvorimod tredie Auction afholdes hos Sognefogden i Hørmested paa dennes Bopæl i Voldstrup. Hvilket herved til alle Vedkommendes Efterretning, i Overeensstemmelse med Placaten 22de April 1817, bekjendtgjøres. Horns Herreds-Contoir i Frederikshavn, den 4de October 1832. Flindt.
Aalborg Stiftstidende, 1832-10-15
Da heller ikke det ved 4de Auction over forrige Jens Berlins Plads og Pakhuus Nr. 483 i Kongensgade heri Byen gjorte høieste Bud er fundet antageligt, saa bliver, efter Begjering af Procurator Jensen paa vedkommende Udlægshaveres Vegne, en 5te Auction afholdt paa Aalborg Raadstue Mandagen den 22de Octbr. næstk. om Formiddagen Kl. 11, hvorved denne Eiendom absolut og uden flere Auctioners Afholdelse agtes bortsolgt; hvilket herved, i Forbindelse med de foregaaende Avertissementer i Statstidenden og denne Avis om bemeldte Eiendoms agtende Bortsalg, bekjendtgjøres. Aalborg den 8de Octbr. 1832. Schmidt.
Aalborg Stiftstidende, 1832-10-15
Det Niels Gynderup tilhørende, paa Rygaden heri Byen beliggende, Sted med Tilliggende, vorder, efter Vedkommendes Begjæring, opbudt til Salg, ved en eneste offentlig Auction, Torsdagen den 18de denne Maaned, Formiddag Kl. 11. Hvortil Liebhabere indbydes. By- og Herredsfoged-Contoiret i Hjørring, den 8de October 1832. Koefoed.
Aalborg Stiftstidende, 1832-10-16
Portugal. Endelig er atter mellem de fjendtlige Partier noget Alvorligt, skjønt ikke Afgjørende, forefaldet. Slaget holdtes den 29de Septbr. udenfor Oporto. En 10000 Mand stærk Afdeling af den miguelistiske Hær angreb de af de engelske og franske Auxiliair=Brigader besatte Positioner, og trængte, trods den heftige Modstand, frem til de engelske Barakker. Her samlede Englænderne og Franskmændene sig igjen og efterat have faaet Understøttelse fra den constitutionelle portugisiske Hær, lykkedes det at tilbageslaae de Angribende med stort Tab; mange Fanger bleve gjorte og nogle Feldt stykker erobrede. Under dette Angreb, der med stor Overmagt var rettet fornemmelig mod de fremmede Hjelpetropper, bleve Defensionslinierne angrebne paa flere Punkter, men med ligesaa lidet Held. Miguelisternes Tab anslaaes til 2000 Døde og Saarede, Pedrinernes til 300, men blandt hvilke D. Pedro maa beklage Tabet næsten af alle sine engelske og franske Officerer, der fægtede tappert i Spidsen af deres Regimenter og som for det meste ere saa haardt saarede, at man kun har lidet Haab om deres Liv. Jmidlertid skal ogsaa Miguelisterne have stridt med Mod og Koldblodighed og man befrygter, at det ved et nyt Angreb vil skade D. Pedro meget, at han har mistet saa mange duelige Officerer. Paa den anden Side have de Constitutionelle erholdt store Tilførsler af Munition fra England og vente daglig nye Forstærkninger af Vaaben og Mandskab, som uden Ophør afgaae fra engelske Havne til Oporto. Admiral Sartorius har lagt sig med sin Flaade udenfor Douro, og et fransk Blad meddeler det endnu dog ikke stadfæstede Rygte, at han iforveien aldeles har ødelagt eller adsplittet D. Miguels. Efterretningen og hiin Fægtning ved Oporto er indløben fra England ved Breve over Holland, som tillige melde, at de constitutionelle Obligationer - trods det i det Hele fordeelagtige Udfald for D. Pedro - dog i denne Anledning ere dalede noget i London.
Aalborg Stiftstidende, 1832-10-16
Det engelske Blad Morning-Chronicle opfordrer den engelske Regjering til at tage sig for Alvor af D. Pedros Sag, eftersom der dog engang er gjort saameget for denne i England og af Englændere, at D. Miguel aldrig, hvis han seirer, vil erkjende England for at have været neutral. En Grund hertil afgiver, efter samme Blads Mening, D. Miguels haardnakkede Vægring ved at erstatte adskillige engelske Undersaatters - af hvilke nogle navnlig anføres - Fordringer paa den portugisiske Regjering, skjønt disses Gyldighed er anerkjendt af den engelske. Franskmændene, siger Morning-Chronice, og Americanerne brugte ved denne Leilighed det eneste virksomme Middel, thi hine lagde Beslag, paa Flaaden, og disse truede med at ødelægge Lissabon, hvilket havde til følge, at de inden 24 Timers Forløb fik 17000 Lst. udbetalte.
Aalborg Stiftstidende, 1832-10-16
Sverrig. Post- og Jurikestidning melder under 4de D. følgende officielle Artikel: "Afskediget Major, Friherre Ernst v. Vegesack og afskediget Major, Friherre Gustav v. Duben ere arresterede og i Dag tiltalte for Svea=Hofret formedelst Høi forrædder." Dette Forrædderi skal, efter Hamb. N. 3, ikke bestaae i mindre end et Forsøg paa at stifte en Sammensværgelse til Fordeel for den forrige Kronprinds Gustav Vasa. Complottet skal være opdaget ved et Brev, hvorom den svenske Minister i Vien fik Kundskab, som derpaa ved en Coureer ind meldte Sagen til Stockholm. Hint Brev, underskrevet Ernst v. Vegesack og stilet til den dengang sig i Vien opholdende Major v. Düben indeholder en Opfordring til den Sidste at meddele Prinds Gustav, at en stor Deel af den svenske Adel og Folket seer Landets Lykke i Prindsens Tilbagevenden paa sine Forfædres Trone. Major v. Vegesack har hidtil ikke villet erkjende Haandskriften i hiint Brev for sin, hvorfor Undersøgelserne imod ham og Hr. v. Düben fortsættes.
Aalborg Stiftstidende, 1832-10-16
Frankrig.
Aalborg Stiftstidende, 1832-10-16
Endelig har Moniteuren talt angaaende det nye Ministerium, men paa en Maade, som ingen af Partierne ventede. Dens lakoniske Artikel derom lyder saaledes: "Kongen har overdraget Marschal Soult at foreslaae en ny Sammensætning af Ministeriet."
Aalborg Stiftstidende, 1832-10-16
Jfølge denne skulde man næsten tro, at Marschal Soult, skulde blive Præsident i det nye Conseil, dette betvivles dog, og man holder for, at det ikke betyder andet, end at han er een af de faa gamle Ministre, der blive ved deres Post. Derimod ansees det almindeligt for et Beviis paa, at de Doctrinaire have trukket sig tilbage, hvorover idetmindste Oppositionsbladene juble. Som Grund til denne Forandring angives, deels, at Kongen blev overbeviist om disses Upopularitet, deels, at han blev keed af deres Fordringer, fordi de, saasnart een var tilstaaet, fremkom med en ny, og deels endelig, at Admiral Rigny havde erklæret, at han ikke vilde blive i Cabinettet med Doctrinaire. Denne sidste Omstændighed menes især at have modnet Kongens Beslutning at give Doctrinairerne Afsked, skjønt den Formodning, at disse i Kammeret vilde finde alt for stor Modstand, rimeligviis ogsaa har bidraget dertil. Det er heller ikke urimeligt, at den spændte Tilstand imellem Holland og Belgien, som nu ogsaa begynder at strække sig til Frankrig, har bidraget hertil. Den hollandske Gesandt i Paris Hr. Fagel er afreist, og selv de ministerielle Blade indrømme, at dette kan være Repræssalier, fordi Marquis af Dalmatien er hjemkaldt. Under disse Omstændigheder kan man begribe, at Kongen af Frankrig maa sætte Priis paa at have et populairt Ministerium.
Aalborg Stiftstidende, 1832-10-16
Fyrst Talleyrand er den 9de Octbr. afreist til London efter i Forveien at have havt en lang Audients hos Kongen.
Aalborg Stiftstidende, 1832-10-16
Cholera. Herom erfares fra England, at den saavel i Edinburg, som Glasgov er i betydelig Aftagende, men at den paa sidste Sted har været værre end paa første, hvor Antallet paa de, som daglig angribes, dog endnu varierer imellem 2 og 20. Byen Dumfries derimod er haardere hjemsøgt. J denne By, som kun tæller 10 a 12000 Jndbyggere, angrebes d. 29de Septbr. 94 Personer.
Aalborg Stiftstidende, 1832-10-16
J Lübek har Cholera næsten ganske ophørt, men i den nærliggende Landsby Fackenburg paa holstensk Grund) raser den stærk endnu og da Byen er fattig, saa skeer Opfordringer i holsteenske Blade om at ile til Hielp. Der skrives, at man ikke med Grund kan see Sygdommens Ende endnu og at Dødeligheden der er uforholdsmæssig stærk.
Aalborg Stiftstidende, 1832-10-16
Fædrenelandet.
Aalborg Stiftstidende, 1832-10-16
Kjøbenhavn. En Statsfange i Citadellet, den bekjendte Baron Müller v. Dorwangen, som han kaldte sig, er nyligen død, og blev igaar stædet til Jorden.
Aalborg Stiftstidende, 1832-10-16
Oehlenschlagers Lystspil Tvillingbrødrene i Damask, er nylig bleven opført paa det Kongl. Theater i Berlin.
Aalborg Stiftstidende, 1832-10-16
J Skolerne ved det Kgl. Academie for de skjønne Kunster ere 8, nye Elever optagne.
Aalborg Stiftstidende, 1832-10-16
Paa et Skib, som nylig var hjemkommet fra Brasilien, arbeidede forleden en Lærredreng, hos Seil- og Kompasmager Weilbach, da pludseligt et brasiliansk Jnsekt (som man siger: et Tusindbeen), foer fra Masten ned paa Drengens Hoved, og bibragte dette et saa stærkt og giftigt Saar, at det strax hovnede og blev ved at svulme i den Grad, at Drengen, som blev lagt ud paa Frederiks Hospital under Overlægen, Professor Møllers Behandling, døde faa Dage efter. Hovedet blev senere opereret, og Jnsektet, som den stakkels Dreng ved det første øieblikkelige Bid havde slængt hen i en Krog, opbevaret.
Aalborg Stiftstidende, 1832-10-16
den Nat undvege 3 Arrestanter fra Raad= og 3 huset. De 2 bleve strax grebne paa Lampeveien ovenfor Frederiksberg. - De for omtalte 3 undvegne Citadelsfanger, skulle have tvunget en Skipper i Nysted paa Lolland til at sætte dem over paa den pommerske Kyst. Erfaring har lært, at det vilde være nyttigt for de til Bayonne bestemte eller af andre Aarsager dertil indløbende Skibsførere iforveien at have gjort sig bekjendte med den for denne Havn gieldende Havne- og Lods-Anordning, af 9de September 1818. Af et af det derværende Kongl. danske Consulat besørget Udtog i det tydske Sprog af bemeldte Anordning vil derfor et Exemplar vorde gratis udleveret til de danske Skibsrhedere, som maatte attraae et saadant, og derom henvende sig i det Kongl. General-Toldkammer- og Commerce-Collegii Handels- og Consulat=Contoir.